Alain Kleeblatt - Wikipedia, déi fräi Enzyklopedie

# Alain Kleeblatt

### Vu Wikipedia, der fräier Enzyklopedie.

Den Alain Kleeblatt, gebuer den 23. Juli 1955 zu Esch-Uelzecht, ass e lëtzebuergeschen Journalist.

## [Änneren] Säi Liewen

Den Alain Kleeblatt mam Jean-Claude Juncker

Als Jong vum Mimi a Jules Kleeblatt wiisst hien zu Esch op a verbréngt en Deel vu senger Jugend am Internat (Athénée royal) zu Baaschtnech.

Mat 15 Joer geet en op d'Eisebunn als élève d'exploitation, schafft an de Garë vun Esch, Beetebuerg, Diddeleng, Bierchem a Bieles.

Niewent sengem Beruff als Eisebunner schafft hien als Korrespondent fir de Républicain Lorrain, souwuel an der Locale wéi och am Sport (Autosport, Motocross, Kampfsportarten).

Spéider entdeckt en de Computer, schreift e Comptables a Paie Programm a grënnt seng eege Firma Softlux déi bis zou fënnef Leit beschäftegt.

Wéi d'Firma 1999 an d'Bréch geet, geet hien haaptberufflech bei de Républicain Lorrain, a wiesselt an de Le Quotidien wéi dësen am Hierscht 2001 gegrënnt ginn ass.

Am Républicain Lorrain a spéider am Quotidien schreift den Alain Kleeblatt haaptsächlech iwwer Politik a Soziales. Am Quotidien huet en och eng regelméisseg Autossäit (all Mëttwoch).'

Hien ass ausserdem Member vum SJ-L a Member vum Conseil de Presse. Privat ass hien de Papp vun zwee Kanner, dem Sven an dem Angie, an e Motosgeck. Hien ass ausserdeem e Baha'i.

## [Änneren] Um Spaweck

- De Site vum Alain Kleeblatt

Vun "http://lb.wikipedia.org../../../a/l/a/Alain_Kleeblatt_07a0.html"

Categories: Journalisten | Gebuer 1955

##### Views

- Artikel
- Diskussioun
- Aktuell Revisiounen

##### Sichen